Održani izbori za guvernere i gradonačelnike u nekoliko saveznih država
U New Jerseyu je još jedan mandat dobio republikanski guverner Chris Christie, dok je u Virginiji guverner postao demokrata Terry McAuliffe.
Glasači diljem Sjedinjenih Država su sinoć glasali na izborima koji mogu imati definitivnog utjecaja na kongresne izbore slijedeće godine, kao i na predsjedničku utrku 2016. godine. U saveznoj državi New Jersey, republikanski guverner Chris Christie je s lakoćom odnio pobjedu i tako dobio drugi guvernerski mandat pobijedivši demokratskog protivnika , državnu senatoricu Barbaru Buono.Gospodin Christie se smatra i vodećim natjecateljem za republikansku predsjedničku nominaciju 2016. godine, posebno nakon što je ugostio predsjednika Obamu u New Jerseyu nakon što je ta savezna država bila devastirana uraganom Sandy prošle godine. Christie je sinoć rekao svojim pristalicama da njegova pobjeda treba služiti kao dobra lekcija zakonodavcima u Washingtonu. , bile su riječi guvernera Christie-ja. Utrka za guvernera je održana i u saveznoj državi Virginiji, gdje je demokrata Terry McAuliffe s malom razlikom pobijedio republikanca Kena Cuccinellija, omiljenog u ultrakonzervativnom pokretu Čajanka, i oštrog protivnika kontroverznog zakona predsjednika Obame o zdravstvenoj zaštiti. Demokratski strateg Tad Devine kaže da je odbijanje glasača -pristalica Čajanke, da se nadje kompromis , vjerovatno odvuklo većinu glasača ka demokrati Terry McAuliffeu: "Pristalice Čajanke su stajališta: Mi nećemo kompromis, čak ako to znači i i da država ne može plaćati račune, čak ako to znači i onemogućiti rad vlade - nećemo kompromisa.A sada je ta stvarnost pokreta Čajanka dovela da se izabere neko ko će raditi na kompromisu, ko će se nositi s ekonomijom., kaže Tad Devine. Republikanski strateg Ford O'Connell dodaje da kruta pozicija Čajanke dovodi u opasnost da republikanci izgube utjecaj i podršku, ukoliko ne prevazidju puku politiku protivljenja. , govori O Connell. Glasači u nekoliko drugih velikih gradova, medju njima New York, Atlanta, Boston, Detroit , Houston i Miami su birali gradonačelnike. Američki politički stručnjaci analiziraju rezultate jučerašnjih izbora kako bi pokušali predvidjeti rezultat kongresnih izbora slijedeće godine, kada će se održati utrke za svih 435 mjesta u Zastupničkom domu , i jednu trećinu od 100 senatskih mjesta.